Id-Deċiżjoni tal-Kummissjoni
tas-17 t'April 1996
li tistabbilixxi format li fih għandha tkun provduta informazzjoni skond l-Artikolu 8(3) tad-Direttiva tal-Kunsill 91/689/KEE dwar skart perikoluż
(Test b'relevanza għaż-ŻEE)
(96/302/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi il-Komunità Ewropea,
Wara li kkunsidrat id-Direttiva tal-Kunsill 91/689/KEE tat-12 ta' Diċembru 1991 fuq skart perikoluż [1], kif emendat mid- Direttiva 94/31/KE [2], u b'mod partikolari l-Artikolu 8(3) tagħha,
Billi d-dispożizzjoni msemmija qabel teħtieġ li l-Kummissjoni tistabbilixxi format li fih għandha tkun provduta informazzjoni skond l-Artikolu 8(3) tad-Direttiva;
Billi l-Kummissjoni hi megħjuna f'dan il-kompitu mill-Kumitat, magħmul minn rappreżentanti ta' l-Istati Membri u ppresedut minn rappreżentant tal-Kummissjoni, stabbilit skond l-Artikolu 18 tad-Direttiva tal-Kunsill 75/442/KEE tal- 15 ta' Lulju 1975 fuq l-iskart [3] kif emendata l-aħħar mid-Direttiva 91/692/KEE [4];
Billi l-miżuri kkunsidrati minn din id-Deċiżjoni huma skond l-opinjoni tal-Kumitat imsemmi hawn fuq,
ADOTTAT DIN ID-DEĊIŻJONI:
Artikolu 1
Id-dokument anness ma’ din id-Deċiżjoni għandu jkun il-format li fih għandha tkun provduta informazzjoni skond l-Artikolu 8(3) tad- Direttiva 91/689/KEE fuq l-iskart perikoluż.
Artikolu 2
Din id-Deċiżjoni hi indirizzata lill-Istati Membri.
Magħmula Brussel, fis-17 ta'April 1996.